บริหารเงินให้งอกเงย ในยุคเศรษฐกิจพอเพียง
ในยุคที่ภาวะเศรษฐกิจอยู่ในช่วงขาลงเช่นนี้ การบริหารจัดการเงินให้งอกเงยหรือให้มีใช้เพียงพอเป็นเรื่องสำคัญแบบที่แย่ที่สุด
19 พ.ค. 2559

โดย...กันย์ ภาพ... คลังภาพโพสต์ทูเดย์
ในยุคที่ภาวะเศรษฐกิจอยู่ในช่วงขาลงเช่นนี้ การบริหารจัดการเงินให้งอกเงยหรือให้มีใช้เพียงพอเป็นเรื่องสำคัญแบบที่แย่ที่สุด หากทำให้เงินผลิดอกออกผลไม่ได้ อย่างน้อยก็ต้องหารายได้จากเงินที่มีอยู่ให้งอกเงยเพิ่มขึ้นมาให้ได้อย่างที่คำโบราณกล่าวไว้ว่า ไม่ต้องสนใจว่าคุณหาเงินเก่งแค่ไหน แต่ให้สนใจว่าคุณเก็บเงินเก่งแค่ไหน
มีเรื่องราวดีๆ ของวิลเลียม เจ.โอนีล นักลงทุนสาย Hybrid ที่ทุกคนต้องรู้จัก นักลงทุนผู้ที่ประสบความสำเร็จที่สุดคนหนึ่งของโลก และได้ทิ้งองค์ความรู้ต่างๆ ถ่ายทอดผ่านหนังสือหลายเล่มให้ได้ศึกษากัน
วิลเลียม เจ.โอนีล เริ่มเป็นที่รู้จักมากขึ้นในประเทศไทยในช่วง 2-3 ปีที่ผ่านมา เนื่องจากการที่สำนักพิมพ์แห่งหนึ่ง ได้มีการแปลหนังสือ How to Make Money in Stocks ออกมาเป็นภาษาไทย ถ้าให้พูดถึงผลงานของโอนีลในช่วงที่ผ่านมาช่วงปี 1962-1963 เขาสามารถสร้างผลตอบแทนได้สูงถึง 4,000% ด้วยเงินลงทุนเพียง 5,000 เหรียญสหรัฐ ให้กลายเป็น 2 แสนเหรียญสหรัฐ ซึ่งในขณะนั้นเขาทำงานเป็นนักวิเคราะห์อยู่ในบริษัทหลักทรัพย์ 
หลังจากนั้นเขาได้ลาออกเพื่อมาก่อตั้งบริษัท วิลเลียม เจ.โอนีล แอนด์ โค. และยังเป็นผู้ก่อตั้งและเจ้าของหนังสือพิมพ์ Investor Business Daily (IBD) เป็นหนังสือพิมพ์เกี่ยวกับการลงทุนที่นำเสนอข้อมูลที่เป็นแนวคิดที่เขาคิดค้นและพัฒนาต่อยอดขึ้นมาคิดว่าคงไม่มีใครไม่เคยได้ยิน เศรษฐกิจแบบพอเพียงนะคะ แต่หากเราต้องการทำงาน เก็บเงิน ออมเงิน ในยุคเศรษฐกิจพอเพียงจะทำยังไงได้บ้าง มีคำตอบมาให้เป็นแนวทางกันค่ะ วิธีการบริหารเงินอย่างง่าย ยุคเศรษฐกิจพอเพียง 10 วิธี
1.ซื้อกระปุกออมสิน
ซื้อหลายๆ อันแล้วนำมาวางไว้ในที่ที่เราเดินผ่านบ่อยๆ เช่น บนโต๊ะทำงาน ข้างๆ เครื่องคอมพิวเตอร์ หัวเตียง บนตู้เย็น แม้แต่ในห้องน้ำ การใช้กระปุกออมสินเหล่านี้เป็นการฝึกนิสัยการออมเงิน โดยกลับบ้านมามีเงินเหลือก็หยอดกระปุกทุกครั้งนั่นเองครับ
2.แยกแยะระหว่าง “จำเป็น” กับ “อยากได้”
ทุกอย่างมีความสำคัญไม่เท่ากัน การซื้อโดยใช้ความอยากได้เป็นหลักจะทำให้เราซื้อของที่ไม่จำเป็นมากเกินควร และทำให้เราฟุ่มเฟือยนั่นเอง ดังนั้นพิจารณาดีๆ ก่อนจะควักกระเป๋าตังค์กันนะ จะได้ไม่ต้องมาเสียใจภายหลังค่ะ
3.ใช้ประโยชน์จากช่องลับในกระเป๋าตังค์
 ใช้กระเป๋าตังค์ที่มีช่องลับเยอะๆ เอาเงินพับ เอาเงินซ่อน แล้วลืมๆ ไปเลยหลายคนเคยลองได้ผลดี เวลาเราเปลี่ยนกระเป๋าตังค์ใหม่ เจอเงินที่ซ่อนไว้เกือบห้าพันแน่ะ แล้วก็เอาเข้าธนาคารไป วิธีนี้ก็สามารถนำมาใช้ได้อีกวิธีหนึ่งนะคะ เราจะได้ไม่ใช้เงินสุรุ่ยสุร่ายนะ
4.เปิดบัญชีฝากประจำ
 วิธีนี้เรียกได้ว่าปลอดภัยสุดๆ แถมได้ดอกเบี้ยเป็นรางวัลด้วยนะ ใช้บริการตัดยอดในบัญชีอัตโนมัติรายเดือน พอเงินเข้าถึงวัน ธนาคารก็ตัดยอดไปเข้าบัญชีฝากประจำ ทำให้เราสามารถบังคับตัวเองให้มีเงินออมได้ แถมเงินออมส่วนนี้ยังสามารถต่อยอดสร้างเงินให้เราได้ในอนาคตอีกด้วย
5.ซื้อของลดราคา
หาได้ตามศูนย์การโดยทั่วไป ต้องใช้ควบคู่กับหลักในข้อ 2 เรื่องการแยกแยะระหว่าง “จำเป็น” กับ “อยากได้” นะคะ ซื้อเฉพาะของจำเป็นเท่านั้น รับรองประหยัดเงินได้อีกเยอะเลย
6.ซื้อไปคิดเงินไป
แทนที่จะหยิบๆ เพลินๆ พอถึงเวลาจ่ายเงินแล้วหัวใจจะวาย ให้หยิบไปคิดเงินตามไปด้วย เป็นอีกวิธีที่จะทำให้เราฉุกคิด ว่าของที่เราหยิบมานั้น จำเป็นหรือไม่ ต้องใช้หรือไม่อย่างไรได้อีกด้วย สามารถช่วยเป็นกับดักความฟุ่มเฟือยได้อีกทางหนึ่ง  โดยไปจ่ายซูเปอร์แต่ละครั้งตั้งงบไว้ว่าจะซื้อเท่าไหร่ เช่น 1,500 บาท หยิบไปคิดเงินไปจะได้ไม่เกินเป้าที่ตั้งไว้
7.จดรายรับ-รายจ่าย
วิธีนี้เหมาะสำหรับคนชอบเขียน ชอบพกสมุดปากกาค่ะ อาจจะซื้อสมุดเล่มเล็กๆ เอาไว้จด จะได้เอาไปได้ทุกที ใส่ไว้ในกระเป๋าถือของเรา จ่ายอะไรไป แม้แต่ซื้อขนม 5 บาทก็จดเอาไว้ พอครบสัปดาห์ หรือครบเดือนก็นำมารวมยอด โดยวิธีนี้สามารถตรวจสอบได้ว่าเราฟุ่มเฟือยไปกับการใช้เงินซื้ออะไรบ้าง และจะทำให้เราสามารถลดค่าใช้จ่ายฟุ่มเฟือยลงได้นั่นเองและรู้ว่าหมดเงินไปกับเรื่องอะไรมากและมันจำเป็นหรือไม่
8.ทำงานพิเศษ
ทำงานเสริม อีกวิธีที่จะช่วยสร้างเม็ดเงิน และช่วยสร้างเงินออมให้เราได้ คือการทำงานเสริม เพื่อหารายได้ให้ตัวเอง ส่วนหนึ่งก็นำไปเก็บออม อีกส่วนก็นำไปใช้กับค่าใช้จ่ายที่จำเป็น วิธีนี้เหมาะสำหรับคนทุกเพศทุกวัยครับ โดยเลือกงานเสริมที่ไม่ต้องใช้เงินลงทุนมากนักและสามารถทำได้นอกเหนือเวลางานประจำ
9.การออมเงิน
ตามหลักเศรษฐกิจพอเพียง เราจะทำการแบ่งรายได้มาส่วนหนึ่งเพื่อนำไปเก็บออม โดยเป็นวิธีการออมที่สามารถทำได้จริง และได้ผลดีที่สุดวิธีหนึ่ง วิธีการออมเงินแบบพอเพียงทำได้ง่ายๆ คือ การไม่ฟุ่มเฟือย คิดก่อนซื้อ การประหยัดซื้อเฉพาะสิ่งที่จำเป็น และการสร้างวินัยในการออมเงินนั่นเองโดยหักส่วนเงินออมไว้ทันทีอย่ารอให้เหลือแล้วไปออม
10.เศรษฐกิจพอเพียง
สิ่งสำคัญที่สุด และเป็นสิ่งที่ในหลวงของเราย้ำเตือนคนไทยมาหลายต่อหลายปี เป็นสิ่งที่เราควรนำมาประยุกต์ใช้ในชีวิตประจำวันอย่างยิ่ง ไม่ว่าจะเป็นการใช้เงินอย่างพอเพียง การใช้ทรัพยากรที่มีให้เป็นประโยชน์สูงสุด การรู้จักการเก็บออมเงิน เพื่อที่ต่อไปเราจะได้มีกินมีใช้ไม่เป็นภาระลูกหลานแม้เราไม่ได้ทำงานรับเงินประจำแล้วก็ตาม
มหาเศรษฐีหลายๆ คน จะใช้เวลาก่อนนอนทบทวนเหตุการณ์ที่เกิดขึ้นวันนี้ เพื่อเป็นการเรียนรู้และหาทางวางแผนที่จะทำให้พรุ่งนี้ดีกว่าวันนี้ หากเราต้องการประสบความสำเร็จเป็นผู้มั่งคั่ง เราต้องใช้เวลากับสิ่งที่เราควบคุมได้ เรียนรู้สิ่งที่ควบคุมไม่ได้ ปล่อยวาง และตั้งสติเพื่อให้เกิดปัญญาสร้างให้เกิดพลังจากภายในเพื่อให้พร้อมที่จะเดินหน้าต่อไป